BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 100939 18 I 

Bijeljina, 16.02.2022. godine

OSNOVNI SUD U BIJELJINI, sudija Rajković Ljilja, u pravnoj stvari  tražioca izvršenja Gajić Biljana iz Bijeljine i mldb. Gajić Dorotea iz Bijeljine, zastupana po majci Gajić Biljani kao zakonskoj zastupnici, a oboje zastupane po advokatskoj kancelariji „Muhić i dr“ doo Tuzla, protiv izvršenika Bekrić Enesa i Bekrić Adnana oba iz Bijeljine zastupani po punomoćniku Maksimović Dejanu advokatu iz Bijeljine, radi naplate novčanog potraživanja, donio je dana 16.02.2022. godine sljedeći:

Z A K L J U Č A K


ODREĐUJE SE prvo ročište za prodaju nepokretnosti izvršenika Bekrić Enesa i Bekrić Adnana oba iz Bijeljine, za dan 09.03.2022. godine, sa početkom u 10,30 časova, kancelarija broj 41, označenih kao:

· kč.br. 3765/2 OKUĆNICA stambena zgrada površine 185 m2 i dvorište površine 291 m2 upisane u z.k. uložak broj 5522 ko.o Bijeljina 2 u kome su Bekrić Muhamedov Adnan i Bekrić Muhamedov Enes upisani sa pravom susvojine sa dijelom ½ , 

· k.č. broj 3765/2 E OKUĆNICA stambena zgrada površine 185 m2 upisana u zk uložak broj 9947 ko. Bijeljina 2 u kome su Bekrić Muhamedov Adnan i Bekrić Muhamedov Enes upisani sa pravom susvojine sa dijelom ½, navedene nepokretnosti odgovaraju nepokretnostima upisanim  u Ln. br.  6450/0 k.o. Bijeljina 2 u kome su Bekrić Muhamedov Adnan i Bekrić Muhamedov Enes upisani sa pravom posjeda sa dijelom ½,


Vrijednost nepokretnosti koje su predmet prodaje, prema nalazu vještaka građevinske struke Izić Mirsadu od 03.12.2021. godine iznosi 180.035,00 KM.


Nepokretnosti se ne mogu prodati na drugom ročištu ispod ⅓ utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


Zaključak se dostavlja strankama, Ministarstvu finansija Poreska uprava Područni centar Bijeljina, na oglasnu tablu suda 15 dana i IKT administratoru.

POUKA:                                                                                                         Sudija

Protiv ovog Zaključka nije dozvoljen pravni lijek.                                  Ljilja Rajković

